
Αναδιάρθρωση του Ιδρύματος Ιατροβιολογικών Ερευνών 
της Ακαδημίας Αθηνών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

1. Τις διατάξεις: 

α) του άρθρου 25 παρ. 1 του ν.1514/1985 (Α’ 13), σε συν¬ 
δυασμό με τα άρθρα 1 παρ.9 του ν. 1894/1990 (Α' 110) και 28 
του ν.2009/1992 (Α’ 18). 

β) του άρθρου 29Α του ν. 1558/1985, όπως το άρθρο αυτό 
προσετέθη με το άρθρο 27 του ν.2081/1992 (Α’ 154). 

2. Τη γνώμη του Διοικητικού Συμβουλίου του Ιδρύματος Ια- 
τροβιολογικών Ερευνών που διατυπώθηκε στην 45η συνε¬ 
δρίαση αυτού στις 28/3/1996 και τη σύμφωνη γνώμη της ο¬ 
λομέλειας της Ακαδημίας Αθηνών, που διατυπώθηκε στην 
υπαριθμ. 2036 συνεδρίαση αυτής στις 13/6/1996. 

3. Το γεγονός ότι από τις διατάξεις του παρόντος διατάγ¬ 
ματος προκαλείται ετησίως δαπάνη περίπου 10 εκατομμυ¬ 
ρίων για τα λειτουργικά έξοδα των νέων ερευνητικών Κέ¬ 
ντρων και Υπηρεσιών, η οποία θα αντιμετωπιστεί από τον 
προϋπολογισμό του Ιδρύματος Ιατροβιολογικών Ερευνών 
της Ακαδημίας Αθηνών, οικονομικού έτους 1998 και εφεξής, 
οπότε εκτιμάται ότι θα αρχίσει σταδιακά η λειτουργία των ε¬ 
ρευνητικών μονάδων και υπηρεσιών του Ιδρύματος.Επίσης 
προκαλείται εφάπαξ δαπάνη ποσού δρχ. 50.000.000 περί¬ 
που για την προμήθεια του απαραίτητου υλικοτεχνικού εξο¬ 
πλισμού. 

4. Τη γνωμοδότηση 536/1996 του Συμβουλίου της Επικρά¬ 
τειας με πρόταση των Υπουργών Οικονομικών και Εθνικής 
Παιδείας & Θρησκευμάτων, αποφασίζουμε: 


Άρθρο 1 

Τροποποιούνται, συμπληρώνονται και αντικαθίστανται 
διατάξεις του π.δ.420/1991 “Σύσταση Νομικού Προσώπου Ι¬ 
διωτικού Δικαίου με την επωνυμία Ίδρυμα Ιατροβιολογικών 
Ερευνών της Ακαδημίας Αθηνών” (Α’ 153), σύμφωνα μετά ο¬ 
ριζόμενα στα επόμενα άρθρα του παρόντος διατάγματος. 

Άρθρο 2 

Οι διατάξεις του άρθρου 5 του π.δ.420/1991, τροποποιού¬ 
νται, συμπληρώνονται και αντικαθίστανται ως εξής: 

“Άρθρο 5 
Διάρθρωση 

Ι.Οι ερευνητικές, διοικητικές και λοιπές οργανικές μονά- 
δεςτου Ιδρύματος Ιατροβιολογικών Ερευνώντης Ακαδημίας 
Αθηνών συγκροτούν ενιαία Γενική Διεύθυνση, η οποία διαρ¬ 
θρώνεται στα ακόλουθα Κέντρα, Διευθύνσεις και Γ ραφεία: 
α. Κέντρο Βασικής Έρευνας 
β. Κέντρο Πειραματικής Χειρουργικής 
γ. Κέντρο Κλινικής Έρευνας 

δ. Κέντρο Νεοπλασμσπκών και Ανοσολογικών Παθήσεων 
ε. Κέντρο Μεταμοσχεύσεων 

στ. Κέντρο Προληπτικής Ιατρικής και Κοινωνικής Ψυχια¬ 
τρικής 

ζ. Κέντρο Περιβαλλονπκής Υγιεινής 
η. Διεύθυνση Υποστήριξης και Αξιοποίησης Ερευνών 
θ. Διεύθυνση Λειτουργικής Υποστήριξης και 
ι. Γ ραφείο Δημοσίων Σχέσεων 

2. Τα επιστημονικά ανπκείμενα που καλύπτει κάθε ερευνη- 
ακό κέντρο και οι επί μέρους εργαστηριακές μονάδες από 
ας οποίες συγκροτούνται, ορίζονται ως ακολούθως: 

α) Κέντρο Βασικής Έρευνας: Το Κέντρο έχει ως ανακείμε- 
νο επιστημονικής δραστηριότητας τη διεξαγωγή αυτοδύνα¬ 
μης και ανταγωνιστικής έρευνας στους τομείς της μοριακής 
βιολογίας, ανοσολογίας, γενεακής, ιολογίας, βιοχημείας, 
φαρμακολογίας-φαρμακοτεχνολογίας και βιοτεχνολογίας, 
καθώς και την υποστήριξη των λοιπών Ερευνητικών Κέ¬ 
ντρων. Το Κέντρο συγκροτείται από επί μέρους εργαστηρια¬ 
κές μονάδες στις οποίες περιλαμβάνονται ιδίως: (ί) Η εργα¬ 
στηριακή μονάδα Μοριακής Βιολογίας, η οποία ερευνά τη 
δομή και τους μηχανισμούς έκφρασης και ρύθμισης των πυ¬ 
ρηνικών οξέων στους έμβιους οργανισμούς, (μ) Η Εργαστη¬ 
ριακή μονάδα Ανοσολογίας, στην οποία διερευνώνται οι μη¬ 
χανισμοί και οι δυνατότητες παρέμβασης στην αντίδραση 
του ανοσοποιητικού συστήματος προς ξένα και ίδια αντιγό¬ 
να. (ίϋ) Η Εργαστηριακή μονάδα Γενετικής, η οποία ερευνά 
τους τρόπους κληρονομικής μεταβίβασης των διαφόρωνχα- 
ρακτήρων των εμβίων οργανισμών στους απογόνους τους 

και τις ανωμαλίες που μπορούν να διαταράξουν το φαινόμε¬ 
νο. (ΐν) Η Εργαστηριακή μονάδα Ιολογίας, η οποία μελετά τη 
δομή και την παθογόνο δράση των ιών, καθώς και τις δυνα¬ 
τότητες της ιατρικής παρέμβασης, (ν) Η Εργαστηριακή μο¬ 
νάδα Βιοχημείας, η οποία ασχολείται με τη μελέτη της χημι¬ 
κής σύστασης και του μεταβολισμού των εμβίων οργανι¬ 
σμών. (νΐ) Η Εργαστηριακή μονάδα Φαρμακολο- 
γίας-Φαρμακο-τεχνολογίας, η οποία διερευνά τους μηχανι¬ 
σμούς δράσης των φαρμάκων, των αλληλοεπιδράσεώντους 
και των δράσεώντους σε έμβιους οργανισμούς, (νϊϊ) Η Εργα¬ 
στηριακή μονάδα Βιοτεχνολογίας, η οποία ασχολείται με την 
αξιοποίηση τηων δεδομένωντης Μοριακής Βιολογίας για την 
παραγωγή εμβολίων και άλλων βιολογικών αντιδραστηρίων 
με μεγάλη καθαρότητα και σε μεγάλες ποσότητες. 

β) Κέντρο Πειραματικής Χειρουργικής: Το Κέντρο έχει ως 
αντικείμενο επιστημονικής δραστηριότητας τη μελέτη νοση¬ 
μάτων και θεραπειών επί ζωικών προτύπων, την ανάπτυξη νέ¬ 
ων εγχειρητικών μεθόδων και τεχνικών, την υποστήριξη των 
λοιπών Κέντρων και την οργάνωση και λειτουργία οίκου πει- 
ραματοζώων. Το Κέντρο συγκροτείται από επί μέρους εργα¬ 
στηριακές και λοιπές μονάδες, στις οποίες περιλαμβάνονται 
ιδίως: (ϊ) Η Μονάδα των Χειρουργίων, στα οποία διενεργού- 
νται επεμβάσεις σε ζωικά πρότυπα, (ϋ) Η Μονάδα Εντατικής 
Παρακολούθησης, στην οποία νοσηλεύονται, μετά την επέμ¬ 
βαση, τα ζωικά πρότυπα οσάκις απαιτείται η μηχανική υπο¬ 
στήριξη βασικών τους οργάνων ή όταν η εξέλιξη της μετεγ- 
χειριτικής τους πορείας απαιτεί επισταμένη νοσηλεία και πα¬ 
ρακολούθηση. (ϊϋ) Η Εργαστηριακή Μονάδα Απεικονιστικών 
Μεθόδων, στην οποία διενεργούνται εξετάσεις με τη βοήθεια 
ακτινολογικών μηχανημάτων, υπερήχων, αξονικού και μα- 
γνητικού τομογράφου και ραδιοΐσοτοπικών στοιχείων, (ίν) Η 
Εργαστηριακή Μονάδα Εμβιομηχανικής, που ασχολείται με 
βασική έρευνα της μηχανικής ανάλυσης εμβίων ιστών, οργά¬ 
νων ή συστημάτων, (ν) Ο Οίκος Πειραματοζώων, στον οποίο 
εκτρέφονται ή και φιλοξενούνται τα πειραματόζωα που χρη¬ 
σιμοποιούνται για την εκτέλεση πειραματικών εργασιών. Για 
τη λειτουργία του Οίκου Πειραματοζώων και την προστασία 
των πειραματοζώων, εφαρμόζονται οι διατάξεις του 
ν.1197/1981 (Α’ 240) και του π.δ.160/1991 (Α* 64). 

γ) Κέντρο Κλινικής Έρευνας: Το Κέντρο έχει ως αντικείμε¬ 
νο επιστημονικής δραστηριότητας τη διερεύνηση της παθο- 
φυσιολογίας των νοσημάτων, της εσωτερικής παθολογίας 
σε μοριακό, κυτταρικό και συστημαπκό επίπεδο και την πει- 
ραμαπκή αξιολόγηση νέων θεραπευτικών δυνατοτήτων. Το 
Κέντρο συγκροτείται από επί μέρους εργαστηριακές μονά¬ 
δες, στις οποίες περιλαμβάνονται ιδίως: (ί) Η Εργαστηριακή 
Μονάδα Καρδιάς-Αγγείων, στην οποία ερευνώνται οι μηχανι¬ 
σμοί για την πρόληψη και τη θεραπευτική ανπμετώπιση των 
παθήσεων του καρδιαγγειακού συστήματος, (ϋ) Η Εργαστη¬ 
ριακή Μονάδα Πνευμόνων-Αίματος, στην οποία ερευνώνται 
οι μηχανισμοί για την πρόληψη και τη θεραπεία των παθήσε¬ 
ων του αναπνευστικού συστήματος και του αίματος, (ϊϋ) Η 
Εργαστηριακή Μονάδα Μεταβολικών Νόσων, στην οποία ε- 
ρευνώνται οι ενδοκρινοπάθειες και οι διαταραχές του μετα¬ 
βολισμού. 

δ) Κέντρο Νεοπλασματικών και Ανοσολογικών Παθήσεων: 

Το Κέντρο έχει ως αντικείμενο επιστημονικής δραστηριότη¬ 
τας τη μελέτη της παθογένειας και των θεραπευτικών πα¬ 
ρεμβάσεων νεοπλασματικών και ανοσολογικών ελλειμάτων 
(συγγενών και επίκτητων) καθώς και των αυτοανόσων και αλ¬ 
λεργικών νοσημάτων. 

ε) Κέντρο Μεταμοσχεύσεων: Το Κέντρο έχει ως αντικείμε¬ 
νο επιστημονικής δραστηριότητας την εφαρμογή νέων εγ¬ 
χειρητικών τεχνικών στη μεταμόσχευση οργάνων και ιστών, 
τη δοκιμή ίπ νιίτο και ίπ νίνο νέων ανοσοκατασταλτικών φαρ¬ 
μάκων, τη χρησιμοποίηση νέων διαλυμάτων και τεχνικών για 
τη μακρόχρονη συντηρηση πτωματικών μοσχευμάτων και 
την αναζήτηση νέων ανοσοβιολογικών μοριακών τεχνικών 

στ) Κέντρο Προληππκής Ιατρικής και Κοινωνικής Ψυχια¬ 
τρικής : Το Κέντρο έχει ως αντικείμενο επιστημονικής δρα¬ 
στηριότητας την αποτύπωση, μελέτη και αντιμετώπιση των 
προβλημάτων δημόσιας υγείας και την έρευνα και εφαρμογή 
μέτρων προστασίας στους τομείς: (ί) Προληπτικής Ιατρικής 
και Προαγωγής της Υγείας και (ϋ) Κοινωνικής Ιατρικής, Νευ- 
ροβιοίατρικής και Ψυχικής Υγείας. Ειδικότερα, ερευνώνται 
τα θέματα: Στον πρώτο τομέα: Προγαμιαία συμβουλευτική, 
προγεννετική διάγνωση, προσυμπτωματικός έλεγχος νεο¬ 
γνών και επιλεγμένων πληθυσμιακών ομάδων και προστασία 
μητέρας-παιδιού. Αγωγή υγείας για την πρόληψη ή και την έ¬ 
γκαιρη επισήμανση σωματικών, ψυχικών και βιοκοινωνικών 
αποκλίσεων, καθώς και των συστημάτων φθοράς (υγιείς πό¬ 
λεις, υγιή σχολεία). Προστασία του ανθρώπου από περιβαλ¬ 
λοντική ρύπανση, βιολογική, ψυχοπνευματική και αισθητική, 
καθώς και ενίσχυση των συνθηκών και παραγόντων που βελ¬ 
τιώνουν την ποιότητα ζωής των Ελληνικών πόλεων. Στο δεύ¬ 
τερο τομέα : Η έρευνα των κοινωνικών διαστάσεων των νό¬ 
σων, η οργάνωση και αξιολόγηση των υγειονομικών υπηρε¬ 
σιών. Η έρευνα στην τομέα των Νευροεπιστημών 
(Νευρογενετικής, Νευροχημείας, Αναπτυξιακής Νευρολο- 
γιας, Νευροφυσιολογίας, Νευροψυχοφαρμακολογίας, Ψυ¬ 
χοφυσιολογίας και Πειραματικής Νευροψυχολογίας). Η έ¬ 
ρευνα των βιολογικών, ψυχολογικών και κοινωνικών συντε¬ 
λεστών των ψυχολογικών διαταραχών και της εν γένει 
ανθρώπινης συμπεριφοράς. 

ζ) Κέντρο Περιβαλλοντικής Υγιεινής: Το Κέντρο έχει ως α¬ 
ντικείμενο επιστημονικής δραστηριότητας τη μελέτη των 
στοιχείων και των καταστάσεων που δημιουργούνται από τη 
μόλυνση του περιβάλλοντος (έδαφος, αέρας, νερό) σε σχέ¬ 
ση με την ανθρώπινη υγεία και την ανάλυση των προβλημά¬ 
των υγείας που δημιουργούνται από τη μόλυνση του περι¬ 
βάλλοντος και των πηγών τροφής. 

3. Η Διεύθυνση Υποστήριξής και Αξιοποίησης Ερευνών έχει 
ως αντικείμενο δραστηριότητας τη διοικητική υποστήριξη 
των Κέντρων Έρευνας για την κατάρτιση και εκτέλεση των ε¬ 
ρευνητικών τους προγραμμάτων, τη μέριμνα για την αξιοποί¬ 
ηση των προϊόντων της έρευνας και τη μέριμνα για τις διε¬ 
θνείς επιστημονικές επαφές. Η Διεύθυνση διαθρώνεται σπς 
ακόλουθες υπηρεσίες, κάθε μία από τις οποίες ασκεί τις α¬ 
κόλουθες αρμοδιότητες: 

α) Υπηρεσία Ερευνητικών Προγραμμάτων, η οποία υπο¬ 
στηρίζει όλα τα Κέντρα Ερευνας του Ιδρύματος, συγκε¬ 
ντρώνοντας τα στοιχεία και τις πληροφορίες που τα ενδια¬ 
φέρουν, καθώς και τα στατιστικά και λοιπά συγκριτικά στοι¬ 
χεία που είναι αναγκαία για το σχεδίασμά και εκτέλεση των 
ερευνητικών τους προγραμμάτων. 

β) Υπηρεσία Αξιοποίησης Έρευνας, η οποία μεριμνά για 
την επιστημονική και οικονομική αξιοποίηση των αποτελε¬ 
σμάτων της Έρευνας. 

Υ) Υπηρεσία Διεθνών Επιστημονικών Επαφών, η οποία με¬ 
ριμνά για τις διεθνείς σχέσεις και επαφές του Ιδρύματος, τη 
διοργάνωση επιστημονικών συνεδρίων, την ανταλλαγή του 
επιστημονικού προσωπικού μεταξύ των διαφόρων Κέντρων 
του Ιδρύματος και άλλων διεθνούς φήμης Κέντρων του εξω¬ 
τερικού. 

4.Η Διεύθυνση Λειτουργικής Υποστήριξης έχει ως αντικεί¬ 
μενο δραστηριότητας τη διοικητική υποστήριξη όλων των 
μονάδων του Ιδρύματος. Η Διεύθυνση διαρθρώνεται στις α¬ 
κόλουθες υπηρεσίες, κάθε μία από τις οποίες ασκεί τις εξής 
αρμοδιότητες: ’ 

α) Υπηρεσία Οικονομικής Διαχείρισης. Η Υπηρεσία χειρίζε¬ 
ται τα θέματα κατάρτισης, έγκρισης και εκτέλεσης του προ¬ 
ϋπολογισμού, επιμελείται της εκκαθάρισης των αποδοχών 
και γενικότερα των αποζημιώσεων του προσωπικού, της εκ¬ 
καθάρισης των δαπανών, της είσπραξης των εσόδων και της 
προμήθειας των αναγκαίων παγίων και αναλώσιμων υλικών. 
Τηρεί τα απαιτούμενα λογιστικά βιβλία, μεριμνά για τη χρη¬ 
ματοδότηση των δραστηριοτήτων του Ιδρύματος και τέλος 

προβαίνει σε όλες τις αναγκαίες ενέργειες που σχετίζονται 
με οικονομικής «ρύσεως θέματα. 

β) Υπηρεσία Διοίκησης Προσωπικού. Η Υπηρεσία χειρίζε¬ 
ται όλα τα θέματα που αφορούν διαδικασίες πρόσληψης και 
εν γένει υπηρεσκικής κατάστασης του πόσης φύσεως πρτ>- 
σωπικού του Ιδρύματος. Μεριμνά για τη διοικητική εξυπηρέ¬ 
τηση του Δ.Σ. και του Γενικού Διευθυντή, για τη διακίνηση και 
αρχειοθέτηση των εγγράφων, για τη συγκέντρωση της ισχύ- 
ουσας νομοθεσίας που αφοράτις εργασιακές σχέσεις, για τη 
διακίνηση πληροφοριακών εντύπων και επιστημονικού υλι¬ 
κού προς όλες τις οργανικές μονάδες και το προσωπικό και 
για την ασφ«ίλεια και καθαριότητα των κτιριακών εγκαταστά¬ 
σεων του Ιδρύματος. 

γ) Υπηρεσία Τεχνικής Υποστήριξης. Η Υπηρεσία χειρίζεται 
όλα τα θέματα που αφορούν τον προγραμματισμό, την κατα¬ 
σκευή, επισκευή και συντήρηση των κτιριακών εγκαταστάσε¬ 
ων, την επισκευή και συντήρηση του μηχανολογικού, ηλε- 
κτρολογικού και λοιπού μη βιοϊατρικού εξοπλισμού, καθώς 
και την αξιοποίηση του περιβάλλοντος χώρου. 

δ) Υπηρεσία Μηχανοργάνωσης. Η Υπηρεσία χειρίζεται όλα 
τα θέματα που αφορούν το σχεδίασμά και τη μηχανοργάνω¬ 
ση των Κέντρων και Υπηρεσιών του Ιδρύματος, την καλή λει¬ 
τουργία του δικτύου Η/Υ και την ορθολογική εκμετάλλευση 
αυτού. 

ε) Υπηρεσία Βιβλιοθήκης - Εκδόσεων. Η Υπηρεσία μεριμνά 
για την οργάνωση και λειτουργία της βιβλιοθήκης, για την έκ- 
δεκιη των δημοσιευμάτων και λοιπών εντύπων του Ιδρύματος 
καθώς και για τη συγκρότηση και ενημέρωση του αρχείου αυ¬ 
τών. 

«ττ) Υπηρεσία Συντήρησης Βιοϊατρικού Εξοπλισμού. Η Υ¬ 
πηρεσία χειρίζεται τα θέματα που αφορούν την προμήθεια 
βιοϊατρικού εξοπλισμού και την επισκευή και συντήρηση αυ¬ 
τού. 

5.ΤοΓραφείο Δημοσίων Σχέσεων χειρίζεται όλα τα θέματα 
που αναφέρονται στις διεθνείς και δημόσιες σχέσεις του Ι¬ 
δρύματος.” 

Άρθρο 3 

Οι διατάξεις του άρθρου 6 του π.δ.420/1991 τροποποιού¬ 
νται, συμπληρούνται και ανπκαθίστανται ως εξής: 

“ Άρθρο 6 

Διοίκηση 

1 .Η διοίκηση, η διαχείριση και η εν γένει πραγμάτωση των 
σκοπών του ΙΙΒΕΑΑ ασκούνται από τα όργανα αυτού που εί¬ 
ναι : α) το Διοικητικό Συμβούλιο (Δ.Σ.) και β) Ο Γενικός Διευ¬ 
θυντής. 

2.α.Το Δ.Σ. είναι πενταμελές. Τα μέλη του είναι Ακαδημαϊ¬ 
κοί και εκλέγονται από την Τάξη των Θετικών Επιστημών της 
Ακαδημίας Αθηνών. 

β.Η θητεία του Συμβουλίου είναι πενταετής. 

γ.Το Διοικητικό Συμβούλιο, κατά την πρώτη μετά το διορι¬ 
σμό του συνεδρίαση, συγκροτείται σε σώμα, εκλέγοντας με¬ 
ταξύ των μελών του τον Πρόεδρο και τον Αντιπρόεδρο. Τον 
Πρόεδρο απάντα ή κωλυώμμενο αναπληρώνει ο Αντιπρόε¬ 
δρος και σε περίπτωση κωλύμματος και αυτού, το αρχαιότε¬ 
ρο μέλος του Συμβουλίου κατά το χρόνο εκλογής του στην Α¬ 
καδημία Αθηνών. Εάν κατά τη διάρκεια της θητείας του Διοι¬ 
κητικού Συμβουλίου παραιτηθεί ή εκλείψει μέλος αυτού, 
αντικαθίσταται τούτο με απόφαση της Τάξεως από άλλο μέ¬ 
λος που η θητεία του διαρκείτο υπόλοιπο της θητείας του α¬ 
ντικαθιστάμενου . 

δ.Το Διοικητικό Συμβούλιο αποφασίζει για κάθε θέμα ανα¬ 
γόμενο στην οργάνωση, διοίκηση και διαχείριση των πόρων 
και της περιουσίας του Ιδρύματος, εκτός από αυτά που ανα¬ 
τίθενται σε άλλα όργανα με το παρόν διάταγμα ή με αποφά¬ 
σεις του Δ.Σ. Το Δ.Σ. ασκεί ιδίως τις εξής αρμοδιότητες: 

Χαράζει την πολιτική του Ιδρύματος και εγκρίνει τα ερευ¬ 
νητικά προγράμματα. Καταρτίζει τον Κανονισμό Εσωτερι¬ 


κής Λειτουργίας του Ιδρύματος και εγκρίνει τον Εσωτερικό 
Κανονισμό Λειτουργίας των επιμερούς Κέντρων. Ελέγχει 
τις δραστηριότητες του Επιστημονικού Συμβουλίου και του 
Γενικού Διευθυντή. Εγκρίνει το χρονοδιάγραμμα δημιουρ¬ 
γίας των Ερευνητικών Κέντρων και εισηγείται αρμοδίως την 
αναδιοργάνωση, συγχώνευση και διάλυση λειτουργούντων 
Κέντρων και Υπηρεσιών Λειτουργικής Υποστήριξης. Εγκρί¬ 
νει και αξιολογεί τα επιστημονικά αποτελέσματα των Ερευ¬ 
νητικών Κέντρων. Προσλαμβάνει τους Διευθυντές Κέντρων 
μετά από εισήγηση της εκάστοτε οριζομένης επιτροπής 
κρίσεως. Αποφασίζει επί της υπηρεσιακής καταιττάσεως 
του πάσης φύσεως προσωπικού του Ιδρύματος μετά από ει- 
σήγηττη των αρμοδίων οργάνων. Εγκρίνει προτάσεις για 
χρηματοδότηση εκτάκτων Ερευνητικών Προγραμμάτων ε¬ 
ντός και εκτός Ιδρύματος. Απονέμει σε πρόσωπα που συμ- 
βάλλουν κατ’ οιονδήποτε τρόπο στην εκπλήρωση των σκο¬ 
πών του Ιδρύματος και, ανάλογα με την προσφορά τους, 
τον τίτλο του χορηγού, του δωρητή ή του ευεργέτη, καθο¬ 
ρίζει τις προϋποθέσεις για την απόκτηση των τίτλων αυτών 
και τα πλεονεκτήματα που απολαμβάνει ο καθένας, Αποφα¬ 
σίζει την απονομή του τίτλου του επίτιμου Προέδρου του Ι¬ 
δρύματος καθώς και την απονομή των τίτλων του επίτιμου 
μέλους. Εγκρίνει τον προϋπολογισμό και ισολογισμό του Ι¬ 
δρύματος. Καταρτίζει τον κανονισμό προμηθειών. Καθορί¬ 
ζει το ύψος και την κατανομή του κονδυλίου για την ετήσια 
χρηματοδότηση των Ερευνητικών Προγραμμάτων. Καθορί¬ 
ζει την πολιτική των απολαβών του προσωπικού. Αποδέχε¬ 
ται δωρεές με όρους προς το Ίδρυμα καθώς επίσης και χρη¬ 
ματοδοτήσεις ερευνητικών προγραμμάτων από οποιαδή¬ 
ποτε πηγή. Καθορίζει την στρατηγική για την εξασφ«ίλιση 
πόρων και την αξιοποίηση της περιουσίας του Ιδρύματος. 
Ασκεί κάθε άλλη αρμοδιότητα που δεν ανατίθεται με το πα¬ 
ρόν διάταγμα σε «άλλα όργανα. 

ε.Το Δ.Σ. συγκαλείται σε συνεδρίαση από τον Π ρόεδρο κά¬ 
θε φορά που υπάρχουν θέματα για συζήτηση. Οι αποφάσεις 
λαμβάνονται με την πλειοψηφία των παρόντων μελών. Λοι¬ 
πές λεπτομέρειες για τη λειτουργία του Δ.Σ. ορίζονται στον 
εσωτερικό κανονισμό. 

στ.Το Ίδρυμα εκπροσωπείται ενώπιον κάθε Δημοσίας ή Δι¬ 
καστικής Αρχής καθώς και έναντι παντός τρίτου από τον 
Πρόεδρο ή, εάν απουσιάζει ή κωλλύεται αυτός, από τον Ανπ- 
πρόεδρο. 

3.α.0 Γενικός Διευθυντής είναι επιστήμονας αναγνωρισμέ¬ 
νου κύρους, κάτοχος πτυχίου Α.Ε.Ι. της ημεδαπής ή της αλ- 
λοδαπής, με μεταπτυχιακούς τίτλους σπουδών, με πολύ κα¬ 
λή γνώση μίας (1) τουλάχιστον ξένης γλώσσας και με πολυε¬ 
τή διευθυντική εμπειρία κατά προτίμηση σε συναφείς 
«ρορείς. 

β.Ο Γενικός Διευθυντής υλοποιεί τις στρατηγικές απο«ρά- 
σεις του Διοικητικού Συμβουλίου και προίσταται όλων των δι¬ 
οικητικών υπηρεσιών καθώς και των Ερευνητικών Κέντρων 
κατά το μέρος που αφορούν διοικητικής φύσεως θέματα. Ο 
Γενικός Διευθυντής ασκεί ιδίως τις εξής αρμοδιότητες: 

Προίσταται διοικητικώς όλων των Ερευνητικών Κέντρων 
και Διοικητικών Υπηρεσιών του Ιδρύματος. Προβαίνει σπς α¬ 
παραίτητες διαδικασίες για την πρόσληψη του ερευνητικού 
και λοιπού προσωπικού, εντός του εκγεκριμένου προϋπολο¬ 
γισμού, μετά από πρόταση του οικείου Διευθυντή ή, κατά πε¬ 
ρίπτωση, μετά από πρόταση των αρμοδίων επιτροπών κρίσε¬ 
ως. Μετακινεί διοικητικό προσωπικό με γνώμη των προϊστα¬ 
μένων που επηρεάζονται. Υπογράφει τις συμβάσεις με το 
προσωπικό. Μεριμνά για την τήρηση του κανονισμού λει¬ 
τουργίας και του κανονισμού προμηθειών του Ιδρύματος. 
Μεριμνά για την προστασία της υγείας και ασφάλειας όλων 
των εργαζομένων. Εισηγείται στο Διοικητικό Συμβούλιο την 
πρόσληψη ή απόλυση των Διευθυντών. Μεριμνά για τη σύ¬ 
νταξη του προϋπολογισμού και ισολογισμού του Ιδρύματος. 
Εγκρίνει την πραγματοποίηση των δαπανών που προβλέπει ο 
εγκεκριμένος προϋπολογισμός. Κατανέμει πρόσθετα ποσά 
από τυχόν αποθεματικό σε προβλεπόμενες επιστημονικές 

δραστηριότητες του Ιδρύματος μετά από εισήγηση του Επι¬ 
στημονικού Συμβουλίου. Εγκρίνει δαπάνες ταξιδίων εντός 
του προϋπολογισμού μετά από πρόταση Διευθυντών για με¬ 
τάβαση επιστημόνων του Ιδρύματος στο εξωτερικό ή για με- 
τάκλιση επιστημόνων του εξωτερικού. Υπογράφει τη χρημα¬ 
τοδότηση εγκεκριμένων Ερευνητικών Προγραμμάτων εκτός 
Ιδρύματος. Εγκρίνει αιτήματα ανακατανομής κονδυλίων για 
εγκεκριμένα Ερευνητικά Προγράμματα εκτός Ιδρύματος, 
μέχρι ποσού οριζόμενου εκάστοτε με απόφαση του Δ.Σ. Προ¬ 
ωθεί ιη διαδιακασία προμήθειας εξοπλισμού ή αναλωσίμου 
υλικού του Ιδρύματος. Διαπραγματεύεται τους όρους για 
δωρεές υπό όρους προς το Ίδρυμα. 

γ.Ο Γενικός Διευθυντής μπορεί, ύστερα από έγκριση του 
Δ.Σ., να εκχωρεί το δικαίωμα υπογραφής εγγράφων που α¬ 
φορούν θέματα της αρμοδιότητάς του σε προϊσταμένους ή 
υπαλλήλους του Ιδρύματος.” 

Άρθρο4 

1 .Έως ότου πληρωθεί η θέση του Γενικού Διευθυντή, οι αρ¬ 
μοδιότητες αυτού ασκούνται από τον Πρόεδρο του Διοικητι¬ 
κού Συμβουλίου του Ιδρύματος. 

2.Οπουστοπ.δ.420/1991 αναφέρεται “Ερευνητικό Τμήμα" 
εννοείται εφεξής “Κέντρο Έρευνας”. 

Στον Υπουργό Εθνικής Παιδείας & Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 20 Σεπτεμβρίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ & ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ Γ. ΠΑΠΑΝΔΡΕΟΥ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 373 (2) 

Ανπκατασταση του τελευταίου εδαφίου του άρθρο 3 του 
Π Δ. 200/1996 «Συγχώνευση του Ταμείου Επικουρικής Α¬ 
σφαλίσεως Εργατοτεχνιτών Δομικών και Ξυλουργικών 
Εργασιών στον τομέα Επικουρικής Ασφαλίσεως Μισθω¬ 
τών που λειτουργεί στο Ι.Κ.Α. (ΙΚΑ-ΤΕΑΜ) (ΦΕΚ 
159/Α/1996). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Θ.Τις διατάξεις του Π.Δ. 213/1992 (Α102) 

7·Τις διατάξεις του Π.Δ. 372/1995 (Α 201). 

8. Τις διατάξεις του Π.Δ. 373/1995 «Συγχώνευση των Υ¬ 
πουργείων Προεδρίας της Κυβέρνησης και Εσωτερικών στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός των αρμοδιοτήτων τους» (201). 

9. Την αριθ. 13/1996 κοινή απόφαση του Πρωθυπουργού 
και του Υπουργού Εσωτερικών, Δημ. Διοίκησης και Αποκέ¬ 
ντρωσης «Καθορισμός αρμοδιοτήτων του Υφυπουργού Ε¬ 
σωτερικών, Δημ. Διοίκησης και Αποκέντρωσης, Γεωργίου 
Μωραΐτη» (ΦΕΚ 137/Β). 

10. Το άρθρο 3 της υπ’ αριθ. 80010/1996 κοινής απόφασης 
του Πρωθυπουργού και του Υπουργού Εργασίας και Κοινω¬ 
νικών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων (Β 91). 

11. Το αρ. 32470/19.7.96 έγγραφο του Ταμείου Επικουρι¬ 
κής Ασφαλίσεως Εργατοτεχνικών Δομικών και Ξυλουργικών 
Εργασιών. 

12. Το γεγονός ότι εκ παραδρομής δεν περιελήφθησαν ο¬ 
ρισμένες θέσεις προσωπικού στο Π.Δ. 200/96. 

13. Το γεγονός ότι από τις διατάξεις του παρόντος διατάγ¬ 
ματος δεν προκαλείται επιβάρυνση του ΙΚΑ-ΤΕΑΜ. 

14. Την 476/1996 γνωμοδότηση του Συμβουλίου της Επι¬ 
κράτειας μετά από πρόταση των Υφυπουργών Εσωτερικών, 
Δημόσιας Διοίκησης και Αποκέντρωσης και Εργασίας καί 
Κοινωνικών Ασφαλίσεων, αποφασίζουμε: 

Αρθρο μόνο 

Το τελευταίο εδάφιο του άρθρου 3 του Π.Δ. 200/96 (Α 159), 
ανπκαθίσταται από τότε που ίσχυσε ως εξής: 

«ΛΟΙΠΟ ΠΡΟΣΩΠΙΚΟ 

Τρεις (3) προσωρινές θέσεις καθαριστριών με σχέση ερ¬ 
γασίας ιδιωτικού δικαίου του Ν. 1759/1988 (Α 50). 

Είκοσι (20) θέσεις καθαριστριών ωρομισθίων με σχέση ερ¬ 
γασίας ιδιωτικού δικαίου με τρίωρη απασχόλησης ημερη- 

Μία (1) θέση προσθέτου αστυνομικού. 

Τέσσερις (4) θέσεις δικηγόρων με έμμισθη εντολή και ά¬ 
δεια δικηγορίας στο Εφετείο ή στον Άρειο Πάγο. 

Οκτώ (8) θέσεις ειδικότητας ΔΕ Διοικητικού - Λογιστικού με 
°Χέση εργσίας ιδιωτικού δικαίου αορίστου χρόνου του άρ¬ 
θρου 56 παρ. 3 του Ν. 1943/91. 

Μία (1) θέση ειδικότητας Ηλεκτρολόγου με σχέση εργα¬ 
σίας ιδιωτικού δικαίου αορίστου χρόνου του άρθρου 56 παο 
3τουΝ. 1943/91». 


Έχοντας υπόψη: 

1. Τις διατάξεις της παρ. 2 και 3 το άρθρου 11 του I 
997/1979 Α 287), όπως έχει ανπκατασταθεί με την παρ. 8 το 
άρθρου 56 του Ν. 1140/1981 (Α 68) και με την παρ. 3 του άι 
θρου 76 του Ν. 2084/1992 (Α 165) και έχει συμπληρωθεί μ 
την παρ. 3 του άρθρου 8 του Ν. 2335/95 (Α 185) σε συνδυι 
σμό με την παρ. 4 του ιδίου άρθρου. 

2. Τις διατάξεις του άρθρου 6 το Ν. 1358/1983 (Α 64). 

3. ΤηνΒ1/21/19/1820/5.7.1983 Υπουργική Απόφαση (Β433). 

4. Τη διάταξη της παρ. 2 του άρθρου 19 του Ν. 1735/198 
(Α 195). 


5. Τις διατάξεις του άρθρου 29Α του Ν. 1558/1985, όπως 
προστέθηκαν με το άρθρο 27 του Ν. 2081/1992 (Α 154). 


Στον Υφυπουργό Εργασίας και Κοινωνικών Ασφαλίσεων, α¬ 
ναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 20 Σεπτεμβρίιου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΡΓΑΣΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΜΩΡΑΪΤΗΣ Ν. ΦΑΡΜΑΚΗΣ 

